प्रीति ने इन खबरों को एक्सपीरियंस्ड एंकर की तरह इस तरह चटपटे अंदाज में पेश किया कि सब हैरान रह गए…और खुशी से तालियां बजाने लगे…सक्सेना की बांछें खिल गईं…उसने भरसक कोशिश की…फिर भी अपने चेहरे पर कुटिल मुस्कान आने से रोक नहीं सका…प्रीति जब स्टूडियो से बाहर निकली…तो उसने उसे कांग्रेचुलेट किया…कईयों ने प्रीति को मुबारकबाद देने के लिए अपना हाथ बढ़ाया…लेकिन उसने किसी से हाथ नहीं मिलाया…बल्कि हाथ जोड़कर सबको ‘थैंक यू’ कहा…प्रीति की इस अदा पर सब फिदा हो गए…खूबसूरत लड़कियां जो भी करती हैं…उसमें एक अदा होती है…और लड़के उस पर फिदा हो जाते हैं…पर माफ कीजिए लड़कों को ये सुविधा हासिल नहीं है…अब ई मत पूछिएगा कि काहे नहीं है?…अरे, कह दिए न…नहीं है…तो नहीं है…काहे बात का बतंगड़ बनाते हैं…महराज, अपनो भी विवाद में फंसिएगा…और हमको भी फंसाइएगा…सो, छोड़िए ई सब बात…